Държавен вестник, бр. 63, 2020 г., стр. 15

БРОЙ  63	
Д Ъ Р Ж А В Е Н  В Е С Т Н И К 	
СТР.  15  
Чл. 6. (1) Университетът провежда обу-
чение на:
1. български граждани за придобиване 
на образователно-квалификационни степени 
„бакалавър“ и „магистър“ по акредитирани 
военни и граждански специалности, на образо-
вателната и научна степен „доктор“ и за при-
добиване и повишаване на квалификацията;
2. чуждестранни студенти, докторанти и 
специализанти съгласно българското зако-
нодателство;
3. чуждестранни военнослужещи и гражда-
ни въз основа на международни договорености.
(2) В университета може да бъде придобита 
научна степен „доктор на науките“ съгласно 
съществуващата акредитация за обучение в 
образователна и научна степен „доктор“ от 
Националната агенция за оценяване и акре-
дитация (НАОА) при условията и по реда на 
Закона за развитието на академичния състав 
в Република България (ЗРАСРБ).
Чл. 7. Университетът осигурява качеството 
на образованието и научните изследвания чрез 
вътрешна система за оценяване и поддържане 
на качеството на обучението и на академичния 
състав, която включва и проучване мнението 
на обучаемите.
Чл. 8. (1) Университетът се ползва с ака-
демична автономия в съответствие с акта за 
създаването си и с разпоредбите на Закона за 
отбраната и въоръжените сили на Републи-
ка България (ЗОВСРБ) и Закона за висшето 
образование (ЗВО).
(2) Академичното самоуправление се из-
разява във:
1. изборност и мандатност на органите за 
управление с изключение на началника на 
университета;
2. правото да урежда свои дейности с вът­
решни актове в съответствие с акта за създа-
ване на университета, ЗОВСРБ, ЗВО,ЗРАСРБ 
и този правилник;
3. определяне на научно-преподавателския 
състав при условията и по реда на действащото 
законодателство;
4. правото за изграждане, притежаване, 
управление и ползване на материална база, 
необходима за дейността на университета;
5. правото на извършване на стопанска 
дейност, свързана с основната дейност на 
университета и реализацията на създаваните 
от него научноизследователски резултати и 
обекти на интелектуална собственост; 
6. правото на сдружаване с други лица, 
както и на създаване на търговски друже-
ства за целите на стопанската реализация на 
резултати от научни изследвания и обекти 
на интелектуална собственост със собствени 
средства по ред и условия, определени с акт 
на Министерския съвет, с изключение на 
случаите по чл. 23, ал. 6, т. 23;
7. правото на самостоятелно сключване 
на договори с потребители за извършване на 
научни и приложни изследвания, проектна и 
иновационна дейност, както и за повишаване 
квалификацията на специалистите с висше об-
разование и/или за обучение в образователно-
квалификационна степен (ОКС) „магистър“ с 
изключение на случаите по чл. 23, ал. 6, т. 23;
8. правото на сдружаване с български 
висши училища за осъществяване на съв-
местно обучение на студенти, докторанти и 
специализанти и обучение през целия живот;
9. правото на организиране на междуна-
родно сътрудничество, членуване в междуна-
родни организации, сключване на договори 
за съвместна учебна дейност, както и на до-
говори за съвместна научноизследователска, 
проектна и иновационна дейност и други 
форми на съвместна дейност с чуждестранни 
висши училища и организации, признати по 
законодателството на съответната държава, с 
изключение на случаите по чл. 23, ал. 6, т. 23;
10. право на сключване на споразумения с 
държавни и общински училища от системата на 
предучилищното и училищното образование за 
извършване на съвместна учебна дейност при 
спазване изискванията на ЗВО и на Закона за 
предучилищното и училищното образование; 
споразумението, както и промените в него 
влизат в сила след одобряване от министъра 
на образованието и науката.
Чл. 9. (1) Университетът издава диплома 
за завършена образователно-квалификационна 
степен на висшето образование, европейско 
дипломно приложение, диплома за придоби-
та образователна и научна степен „доктор“, 
диплома за придобита научна степен „доктор 
на науките“, удостоверение за допълнително 
обучение или специализация и други основ-
ни документи в съответствие с действащата 
нормативна уредба в страната.
(2) Дипломата за завършена степен на вис­
шето образование, европейското дипломно 
приложение, свидетелството за професионална 
квалификация и документ, удостоверяващ 
положението на студента или на докторанта 
с цел продължаване на обучението в друго 
висше училище, се издават без заплащане 
на такса.
Чл. 10. Националният военен университет 
„Васил Левски“ като структура на пряко под-
чинение на министъра на отбраната е част от 
въоръжените сили на Република България.
Г л а в а  в т о р а
СТРУКТУРА И УПРАВЛЕНИЕ
Раздел І
Общи разпоредби
Чл. 11. (1) Длъжностното разписание на 
университета се утвърждава от министъра 
на отбраната по предложение на началника 
на университета въз основа на решение на 
Академичния съвет.